CELEX: 32014R0059
Language: bg
Date: 2014-01-23 00:00:00
Title: Регламент (ЕС) № 59/2014 на Комисията от 23 януари 2014 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на серен диоксид и сулфити (E 220-228) в ароматизирани продукти на винена основа  текст от значение за ЕИП

24.1.2014   
            
            
               BG
            
            
               Официален вестник на Европейския съюз
            
            
               L 21/9
            
         РЕГЛАМЕНТ (ЕС) № 59/2014 НА КОМИСИЯТА
   от 23 януари 2014 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на серен диоксид и сулфити (E 220-228) в ароматизирани продукти на винена основа
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
         
               (2)
            
            
               Списъците на Съюза на добавките в храните могат да бъдат актуализирани в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), която може да бъде започната по инициатива на Комисията или при постъпване на заявление.
            
         
               (3)
            
            
               На 27 март 2013 г. от производителите на ароматизирани продукти на винена основа — според определението в член 2 от Регламент (ЕИО) № 1601/91 на Съвета (3) — бе подадено заявление за разрешаване на употребата на серен диоксид и сулфити (E 220-228), като то бе предоставено на държавите членки.
            
         
               (4)
            
            
               Налице е технологична необходимост от употребата на серен диоксид и сулфити (E 220-228) в ароматизирани продукти на винена основа. Серен диоксид и сулфити (E 220-228) се добавят, за да се спре окисляването и да се предотврати микробиологичното замърсяване, което води до по-добро запазване на вкуса и цвета на продуктите. Тези продукти, като например вермутът, следва да бъдат специално запазвани, тъй като често пъти те се съхраняват за дълъг период от време, след като бутилката бъде отворена.
            
         
               (5)
            
            
               Научният комитет по храните определи стойности на допустимия дневен прием за серен диоксид и сулфити (E 220-228) (4). Ароматизираните продукти на винена основа са алкохолни напитки, които обикновено се консумират като алтернатива на други алкохолни напитки, като например вино, в които са разрешени серен диоксид и сулфити. Допълнителната експозиция на серен диоксид и сулфити (E 220-228) въз основа на този нов вид употреба ще остане ограничена и няма да доведе до увеличение на общия прием. Поради това е целесъобразно да се разреши употребата на серен диоксид и сулфити (E 220-228) като консерванти и антиоксиданти в ароматизирани продукти на винена основа.
            
         
               (6)
            
            
               В съответствие с член 3, параграф 2 от Регламент (ЕО) № 1331/2008 Комисията изисква становището на Европейския орган за безопасност на храните, за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато не е възможно въпросната актуализация да окаже въздействие върху човешкото здраве. Тъй като разрешаването на употребата на серен диоксид и сулфити (E 220-228) като консерванти и антиоксиданти в ароматизирани продукти на винена основа представлява актуализация на списъка, която не е възможно да има въздействие върху човешкото здраве, не е необходимо да се изисква становището на Европейския орган за безопасност на храните.
            
         
               (7)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  Регламент (ЕИО) № 1601/91 на Съвета от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти (ОВ L 149, 14.6.1991 г., стр. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      ПРИЛОЖЕНИЕ
      Част Д от приложение II към Регламент (ЕО) № 1333/2008 се изменя, както следва:
      
                  1)
               
               
                  В хранителна категория 14.2.7.1 „Ароматизирани вина“ се вмъква следното вписване след вписването за Е 200-203:
                  
                               
                           
                           
                              „E 220-228
                           
                           
                              Серен диоксид и сулфити
                           
                           
                              200
                           
                           
                              3)
                           
                           
                               
                           
                        
                               
                           
                           
                               
                           
                           
                              
                                          3):
                                       
                                       
                                          Максималните количества са изразени като SO2 и се отнасят до общото количество, предоставено от всички източници; съдържание на SO2 до 10 mg/kg или 10 mg/l не се счита за налично.“
                                       
                                    
                        
            
                  2)
               
               
                  В хранителна категория 14.2.7.2 „Ароматизирани напитки на винена основа“ се вмъква следното вписване след вписването за Е 200-203:
                  
                               
                           
                           
                              „E 220-228
                           
                           
                              Серен диоксид и сулфити
                           
                           
                              200
                           
                           
                              3)
                           
                           
                               
                           
                        
                               
                           
                           
                               
                           
                           
                              
                                          3):
                                       
                                       
                                          Максималните количества са изразени като SO2 и се отнасят до общото количество, предоставено от всички източници; съдържание на SO2 до 10 mg/kg или 10 mg/l не се счита за налично.“
                                       
                                    
                        
            
                  3)
               
               
                  В хранителна категория 14.2.7.3 „Ароматизирани коктейли от лозаро-винарски продукти“ се вмъква следното вписване след вписването за Е 200-203:
                  
                               
                           
                           
                              „E 220-228
                           
                           
                              Серен диоксид и сулфити
                           
                           
                              200
                           
                           
                              3)
                           
                           
                               
                           
                        
                               
                           
                           
                               
                           
                           
                              
                                          3):
                                       
                                       
                                          Максималните количества са изразени като SO2 и се отнасят до общото количество, предоставено от всички източници; съдържание на SO2 до 10 mg/kg или 10 mg/l не се счита за налично.“